Александер Духнович

**Александер Василєвич Духнович** (*7. май 1803—†30. марец 1865), грекокатолїцки паноцец,  национални будитель Русинох у восточней Словацкей и Закарпат'ю, ґу хторим етнїчно припадаю и Руснаци Бачкей, Сриму и Славониї, поета, писатель, етноґраф, публициста.

## Биоґрафия

Александер Духнович ше народзел 7. мая 1803. року у восточнословацким валалє Тополя. Родичи му були грекокатолїцки паноцец Василь Духнович и Мария Духнович, дзивоцке Гербер. Александер дзецинство препровадзел у валалє Стащин. Перши класи основней школи закончел у валалє Клокочив. Школованє предлужел у старших класох основней школи (1812-1815) и у ґимназиї (1816-1821) у Ужгородзе. Под час школованя у штреднєй школи воспитовани є у мадярским духу. Аж и перши свойо литературни твори (писнї) Александер Духнович почал писац по мадярски. У периодзе 1822.-1823. студирал Филозофию у Кошицох як стипендист прешовскей Грекокатолїцкей епархиї. Студиї предлужел на духовней семинариї у Ужгородзе (1823-1827). 

По законченю богословиї першу службу достал у Прешове при владикови Ґриґорийови Тарковичови (1827-1833), алє є пошвидко, пре особни нєпорозуменя з конзервативним владиком, розпоредзени як свяшенїк на службу до Комлошу (нєшка Хмельова) а потим до валалу Биловежа (1834-1838), дзе вон почал зберац и записовац народни шпиванки и теди у нїм конєчно дозрева чувство припадносци рускому народу. Александер Духнович 1838. року прешол до служби владики Мукачовскей епархиї Василя Поповича и там робел як секретар и потим як каноник. Кед умар владика Таркович (1843), Александер Духнович ше врацел до Прешова и там бул меновани за каноника владики Прешовского владичества Йосифа Ґаґанца.

## Духновичова будительска дїялносц

Александер Духнович видзел барз чежки пошлїдки мадярскей асимилациї и вельо робел на подзвигованю власного образованя операюци ше на росийских класикох. Пошвидко ше знова врацел на службу до Прешова, а источасно бул меновани и за спишского архидиякона, цо значи же мал безпостредни увид до обставинох на спишским церковним (и нє лєм церковним) подручу, а упознал и значни диялектни розлики у народней бешеди на подручу нєшкайшого Восточнословацкого краю. Ту Александер Духнович розвил свою дружтвену активносц и постал национални будитель закарпатских Русинох.

Року 1847. Александер Духнович видал перши учебнїк за народни школи *Книжица читальная для начинающих* хтори бул написани на бешедним русинским язику. Гоч тот учебнїк нє бул нє знам як хвалєни, вон бул популарни нє лєм у Подкарпатю алє и у Галичини. Львовски новини Зоря Галіцька 1849. року обявели Духновичову статю *Сітуація Русинів в Угорьску.* 27 априла го гарештовали пре його написи на русинским язику. Нєодлуга бул пущени з гарешту. У остатнїх рокох свойого живота Духнович страцел надїю до справедлївого ришеня националного питаня Русинох и приял москофилски язиково-културни погляди наздаваюци ше помоци з боку Царскей Русиї. Вєдно зоз А. Добряньским и Й. Ґаґанцом основал културну орґанизацию Общество св. Іоана Крестителя (1862). 

Духновичова будительска дїялносц допарла и до Руснацох у Бачкей и Сриме, дзекуюци учительом Петрови Кузмякови и Михайлови Врабельови, хтори походза тиж з восточней Словацкей, котра у тедишнїм чаше була у рамикох Мадярскей, як и Войводина. А спомина ше у документох же Кузмяк бул и Духновичов особни приятель. Трима ше же тоти учителє и у настави хасновали Духновичову „Книжицю читалную для начинающих“. Конєчно, як доказ же нашо интелектуалци з початку 20. вику прилапели Духновича и як свойого националного будителя, служи и факт же 2. юлия 1919. року на Сновательней схадзки Руского народного просвитного дружтва, попри державней, шпивана и руска гимна на Духновичов текст „Я Русин былъ...“

Александер Духнович умар у Прешове 30. марца 1865. року, дзе є и поховани.

## О значносци Александра Духновича

Духновича ше трима за єдного з найвизначнєйших русинских и українских гуманистох и педаґоґох. Иван Франко о нїм гварел "Вон зробел шицко же би забути Русини духовно ожили". Погляди Александра Духновича ше базовали на християнских принципох и идеалох.

Духнович брал активну учасц у русофилским руху. Та и теди кед писал на його локалним язику вон нє верел же то розлични язик (од русийского) и нє жадал одпочац зоз виробком односно стандардизованьом литературного язика за Руснацох. Место того вон писал свойо роботи на штучно витвореним язику хтори бул наволани язичиє а состоял ше зоз мишанїни русийского, церковнославянского и локалного лемковско-русинского язика.

## Назви и памятнїки

Мено Александра Василєвича Духновича ношело наукове дружтво хторе робело и постояло до 1945. року. Нєшка Духновичово мено ноши Прешовски варошски театер.

Памятнїки Александрови Духновичови подзвигнути у Прешове (од благодарного карпаторусского народу 11. 06. 1933. року), у Хусту, Мукачове и Ужгородзе. У велїх варошох и валалох на Горнїци єст улїчки хтори ноша мено А. Духновича. 

Установена литерарна награда з його меном за досяги у розвою рускей литератури хтору додзелює Карпато-русински наукови центер у Ґласпорту (ЗАД).

## Духновичово твори
* Книжица читалная для начинающих. — Будин, 1847; Будин, 1850; Будинм, 1852;
* Corpus Juris Canonici. — Прeшoв, 1847
* История Пряшевской епархии (рукопис, в латинѣ). — Прешов, 1848.
* Добродѣтель превысшает богатство. Театрални фалат у трох дїйох на народним язику... Перемишль, 1850.
* Мѣсяцослов. — Прешов, 1850, 1851 (нє зачувани), 1853 (Перемишль), 1854 (Перемишль), 1857 (Львов), 1864 (Ужгород).
* Поздравление Русинов на новый год 1850.     Перемишль.
* Поздравление Русинов на новый год 1851. Беч.
* Поздравление Русинов на год 1852. Будин.
* Истинная история карпатороссов. — Прешов, 1853 (рукопис); перша публикация: Москва, часопис "Русский архив", 1914, №4, б. 528-559.
* Сокращенная грамматика письменного русского языка. — Будин, 1853.
* Народная педагогия... — Львов, 1857.
* Краткий землепис для молодых Русинов. — Перемишль, 1851.
* Литургический катехизис. — Будин, 1851.
* Хлѣб души. — Будин, 1851; Львов, 1854; Перемишль, 1860 и 1864.

## Литература
* Александер Духнович и русинске питанє (половка числа пошвецена А. Духновичови) *Studia Ruthenica, ч. 2*/1990-1991, гласнїк Дружтва за руски язик и литературу, Нови Сад., б. 5- 72.

* Олександр Духнович: Твори, т. І, Відділ українскої літератури в Пряшеві, Пряшів, 1998.

* Iван Поп . Podkarpatská Rus - osobnosti její historie, vědy a kultury, Прага: Libri, 2008. б. 66-68, 1200 прикладнїки -  .

* Маґочій П.-Р. Народ нивыдкы: Iлустрована iсторія карпаторусинôв. / Потовмачив по русинськы В. Падяк. — Ужгород: Выдавательство В. Падяка, 2007.
* P. R. Magocsi  and Ivan Pop: Dukhnovych, Aleksander, Encyclopedia of Rusyn History and Culture, University of Toronto, 2005, , p. 101.

*     Дїла А. Духновича у диґиталней библиотеки РБ

* Тексти на Викитеки 

* Медийски датотеки на Викимедиї

* Аристов Ф. Ф. ''Карпаторусски писателє. Александер Духнович, Ужгород, 1929.

* Аристов Ф. Ф. ''Хронолоґични список друкованих дїлох А. Духновича, Ужгород, 1928. 

* Бескид Н.А. Духнович и його поезия, Ужгород, 1930. 

* Сабов Е.И. Бешеда на одкриваню памятнїка А. Духновичови, Ужгород, 1925.

* Яворский Ю.А. Ґу библиоґрафиї литератури о А. Духновичови, Ужгород, 1928.

* Баташев А. Александер Духнович - просвищователь Карпатох.

* [у ''Велькей енциклопедиї русского народу''](https://web.archive.org/web/20160304112435/http://www.rusinst.ru/articletext.asp?rzd=1&id=394&abc=1 Биоґрафия).

* Фролов К. Александер Духнович - поборнїк карпато-русского литературного язика 

* [на сайту "Carpathorusynsociety.org"](https://web.archive.org/web/20090902024527/http://www.carpathorusynsociety.org/duchnovyc.html Биоґрафия).

* Духнович Александер, Русинська Веб-книга сайт о литературѣ и языку

:: Послѣдна пѣснь не лем про Русинов
::
::Комарова смерть
::
::Жаба
::
::1850 Добродѣтель превышает богатство 1
::
::1850 Добродѣтель превышает богатство 2
::
::1850 Добродѣтель превышает богатство 3
::
::1851 Я Русин был, есмь и буду

## Вонкашнї вязи

* Духнович, Александр Васильевич, ru.wikipedia.org, 23. априла 2009, PhilAnG

* Alexander Dukhnovych, en.wikipedia.org, 31. october 2006. Hillock65

* Памятнїк Александрови Духновичови, вебсайт Колочава, 2012, Kolochava.com

* Александер Духнович, РУСИНСЬКА БИБЛІОТЕКА – RUSYN'S LIBRARY, ИНСТИТУТ ИСТОРІИ И ФИЛОЛОГІИ в г. Ужгородѣ

* Александер ДУХНОВИЧ, Новинарска Асоцияция Руснацох НАР, Нови Сад, децембер 28, 2017.

## Ґалерия

Alexander_Vasilijevi%C4%8D_Duchnovi%C4%8D_1865.png|Александер  Духнович, ґрафика з 1865. року
P1360508_%D0%BD%D0%B0%D0%B1._%D0%9A%D0%B8%D1%97%D0%B2%D1%81%D1%8C%D0%BA%D0%B0_12_%D0%9F%D0%B0%D0%BC%27%D1%8F%D1%82%D0%BD%D0%B8%D0%BA_%D0%9E._%D0%94%D1%83%D1%85%D0%BD%D0%BE%D0%B2%D0%B8%D1%87%D1%83.jpg|Памятнїк Александрови Духновичови у Ужгородзе
%D0%9F%D0%B0%D0%BC%27%D1%8F%D1%82%D0%BD%D0%B8%D0%BA_%D0%94%D1%83%D1%85%D0%BD%D0%BE%D0%B2%D0%B8%D1%87%D1%83_2.jpg|Памятнїк А. Духновичови у Мукачове
Mukachevo_Zakarpatska-board_Dukhnovych.jpg|Мукачево, дуборез пошвецени Александрови Духновичови
Topo%C4%BEa-busta2015b.jpg|Памятна биста А. Духновичови у Тополї


## Референци


Катеґория:Словацка
Катеґория:Священїки
Катеґория:Предняк
Катеґория:Поета
Катеґория:Писателє
Катеґория:Етноґрафи
Катеґория:Публицисти